钦定古今图书集成/明伦汇编/氏族典/第275卷 > 王恕
## 钦定古今图书集成/明伦汇编/氏族典/第275卷 > 王恕

按《明外史王恕传﹕》：“恕字宗贯，三原人。正统十三年进
士，选庶吉士，出为大理右评事，进左寺副，迁扬州知
府。天顺四年，以治行最，超迁江西右布政使。成化初，
南阳、荆襄流民啸聚为乱，擢恕右副都御史抚治之。
会丁母忧，诏奔丧两月即起视事，恕辞，不许。与尚书
白圭共平大盗刘通，移抚河南，录功进左副都御史”，
迁刑部右侍郎。父忧，服除，以原官总督河道，旋改南
京户部左侍郎。十二年，大学士商辂等以云南远在
万里，议遣大臣有威望者为巡抚，乃改恕左副都御
史以行，就进右都御史，召掌南京都察院，参赞守备
机务。迁兵部尚书。考选官属，严拒请托，同事者咸不
悦。而钱能屡谮恕于帝，帝亦衔恕数直言，遂命兼右
副都御史，巡抚江南。二十年复改南京兵部尚书。恕
先后应诏陈言者二十一，建白者三十九，皆力阻。权
幸。贵近皆侧目，帝亦颇厌苦之。会南京兵部侍郎马
显乞罢，忽附批“恕致仕。”孝宗即位，用廷臣荐，召入为
吏部尚书。是时丘濬入阁，与恕不相能。太医院判刘
文泰者求迁官，为恕阻，衔之。文泰故往来濬家，知濬忮恕，因劾恕。恕遂求去。正德三年卒。谥《端毅》。